钦定古今图书集成/历象汇编/乾象典/第047卷 > 骑官
## 钦定古今图书集成/历象汇编/乾象典/第047卷 > 骑官

按《星经》：“骑官二十七星，在氐南，主天子骑虎贲贵，诸
侯之族，子弟宿卫，天子三卫之象。”

按《史记天官书》，房南众星曰“骑官。”

按：《汉书天文志》同。

按《晋书天文志》：“骑官二十七星，在氐南，若天子武贲，
主宿卫。”

按：《隋书天文志》同。

按《宋史天文志》：“骑官二十七星，在氐南，天子虎贲也，
主宿卫。”

按《观象玩占》：“骑官二十七星，在氐南，天子宿卫骑士。
一曰轻骑，金官也。主守御，防不虞。”

按《历学会通》：骑官，天子宿卫禁兵。